Ajakirjandus ei tohi oma tegevusega kellelegi tekitada põhjendamatuid kannatusi, veendumata, et avalikkusel on tõesti vaja seda informatsiooni teada.    (Eesti ajakirjanduseetika koodeks, p. 1.4, 1.5)    5. koostöömemorandumile koostatakse lisa Meediapartnerite teavitamise tegevuskava, milles    a) määratakse kontaktisikud konkreetsete ajakirjandusväljaannete,  meediakanalite ja ametkondade juures, kes on hädaolukorras ööpäevaringselt kättesaadavad;  b) lepitakse kokku teabevahetuskanalid (telefonid, faksid, e-posti aadressid, postiaadress, jne)  c) sätestatakse, milliseid põhimõtteid järgides avalikkust hädaolukorrast teavitatakse.    6. koostöömemorandumiga ühinenud massimeediakanalite esindajatele korraldatakse võimalusel kriisikommunikatsiooni ja -reguleerimisalast koolitust;    7. koostöömemorandum on avatud ühinemiseks kõigile Eestis  tegutsevatele meediakanalitele ja -väljaannetele, kes memorandumi põhimõtteid aktsepteerivad. Ühinemiseks koostatakse käesolevale koostöömemorandumile lisa, mille allkirjastavad Riigikantselei ja soovi avaldanud osapool (koopia saadetakse kõikidele pooltele);    8. pooled kohustuvad tagama, et nende liikmed ja töötajad on teadlikud koostöömemorandumi sisust ning sellest tulenevatest kohustustest.    Koostöömemorandum ja selle lisa jõustuvad allakirjutamise päeval ning on koostatud kuues  originaaleksemplaris.    Koostöömemorandum ja selle lisa kehtivad tähtajatult välja arvatud juhul, kui üks pooltest teavitab teisi poolt kirjalikult kolm kuud ette oma otsusest koostöömemorandum lõpetada.